ลักษณะร้าน + บรรยากาศ 
ร้าน Morgen by EZ’S เป็นร้านขายอาหารแนวๆไทยผสมยุโรป เพราะในร้านมีเมนูให้เลือกกินหลากหลาย ทั้งเสต็ก สปาเก็ตตี้ ไส้กรอก แม้กระทั่งมาม่าผัดขี้เมายังมีเลย 555+
โดยร้านสาขาที่ผมไปกินนี้เป็นสาขาของห้าง The Esplanade งามวงศ์วาน-แคราย ร้านจะอยู่ที่ชั้น 1 มีขนาดร้านไม่ใหญ่มาก แต่ดูสะอาด ใหม่ และมีที่นั่งริมกระจกให้นั่งกินและมองวิวได้เพลินๆ

ที่ตั้งร้าน
ร้านสาขานี้ตังอยู่ที่ห้าง The Esplanade งามวงศ์วาน-แคราย ชั้น 1

เมนูเด่นและราคาโดยประมาณ
ที่ร้านจะมีเมนูให้เลือกกินหลากหลาย ไม่ว่าจะเป็น เสต็ก สปาเก็ตตี้ ไส้กรอก ข้าวผัด บาร์บีคิว และอื่นๆอีกมากมาย
ราคาอาหารก็จะแตกต่างกันออกไป แต่ไม่แพงมาก หมดต่อคนน่าจะราวๆ 100 บาทบวกลบนิดหน่อย

เมนูเด็ดที่กินวันนี้
วันนี้ผมกินเมนูโปรโมชั่น ข้าวกะเพราไก่ย่างบาร์บีคิว+ไข่ดาว และโค้ก ราคา 69 บาท (เฉพาะช่วงเวลา 10.00-17.00 น.)
รสชาติตัวข้าวกะเพรานั้น เป็นข้าวที่ผัดออกมาได้รสกะเพราแบบแห้งๆ แต่มีรสเผ็ดจัดจ้านแฝงด้วยรสหวานอ่อนๆ กินคู่กับไก่ย่างบาร์บีคิว ย่างออกมาได้รสหวานเข้มกลางๆ ใช้ซอสพริกช่วยชูรสชาติจะดีขึ้น ส่วนไข่ดาวนั้นธรรมดาๆครับ

สรุปโดยรวม (เต็ม 10)
ให้ 6.5 คะแนนครับ กินแล้วก็อร่อยในระดับกลางๆ ราคาเบาๆ ฝากท้องได้ในงบที่จำกัดเลยครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  30 / 1 / 57
